NaiveNeuron/SloPal huggingface dataset:
V. Veteška, podpredseda NR SR: (2005-06-22):
H. Arvay, poslanec: Vážený pán predsedajúci, vážené panie poslankyne, vážení poslanci, dovoľte mi, aby som z poverenia Výboru Národnej rady Slovenskej republiky pre ľudské práva, národnosti a postavenie žien v súlade s § 73 ods. 1 rokovacieho poriadku podal v prvom čítaní spravodajskú informáciu k návrhu skupiny poslancov Národnej rady Slovenskej republiky na vydanie zákona o zmiernení niektorých morálnych a majetkových krívd dlhodobo prenasledovaných občanov vedených na osobitných zoznamoch a ich rodinných príslušníkov (tlač 1198). Konštatujem, že návrh z formálnoprávnej stránky spĺňa náležitosti uvedené v § 67 a § 68 zákona Národnej rady Slovenskej republiky o rokovacom poriadku, ako aj náležitosti určené v legislatívnych pravidlách vrátane pripojenia doložky zlučiteľnosti, v ktorej sa konštatuje, že problematika zákona nie je v práve Európskej únie upravená. Návrh bol predložený v lehote určenej rokovacím poriadkom. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky po rozprave uzniesla v zmysle § 73 ods. 3 písm. c) rokovacieho poriadku na tom, že návrh prerokuje v druhom čítaní. V súlade s rozhodnutím predsedu Národnej rady navrhujem, aby návrh prerokovali tieto výbory: ústavnoprávny výbor, výbor pre financie, rozpočet a menu, výbor pre verejnú správu, výbor pre sociálne veci a bývanie, výbor pre obranu a bezpečnosť a výbor pre ľudské práva, národnosti a postavenie žien ako výbor gestorský. Pán predsedajúci, prosím, aby ste otvorili všeobecnú rozpravu k tomuto návrhu.
Bugár, Béla, podpredseda NR SR (2016-09-08):
Ďakujem. Na vystúpenie pána poslanca faktická nie je. Takže, pán poslanec Klus, nech sa páči, máte slovo.
Pčolinský Peter, podpredseda NR SR (2022-11-30):
Pán poslanec Susko, nevyrušujte, prosím vás.
Čaplovič, Dušan, poslanec NR SR (2014-09-25):
Ďakujem veľmi pekne. Ja by som chcel poprosiť vážených pánov poslancov, aby používali termín, či je to protiústavné alebo nie je to protiústavné, aby neoznačovali niektoré kroky, že sú protiústavné, pokiaľ sa k tomu nevyjadrí Ústavný súd. Je to nezávislá inštitúcia, či je to niečo protiústavné, o tom rozhoduje Ústavný súd, a nie páni poslanci Národnej rady Slovenskej republiky. Ďakujem.
Ledecký, Vladimír, poslanec NR SR (2022-03-16):
Pán poslanec Faič, musím vám dať čiastočne za pravdu, že tá šťava z toho, že sa tu robí veľká reforma verejnej správy, akosi, akosi vyprchala a možno je to aj tým, že do toho prišiel aj covid a do toho prišla teda vojna na Ukrajine a vlastne naozaj riešia sa veci a promptne a venuje sa tomu veľa času a veľa energie a tá energia potom kdesi chýba. Pán Kočiš, pokiaľ starostom alebo primátorom v regióne poviete, že čo ich najviac trápi, čo najviac potrebujú, tak vám povedia, že potrebujú vyasfaltovať nejakú komunikáciu, nejaký chodník alebo niečo. A preto si myslím, že tie priority musí nastaviť ministerstvo, lebo keď sa identifikujú problémy, ako rozviť, rozbiť ten gordický uzol rozvoja v tých najmenej zaostalých regiónoch, tak nie sú identifikované problémy ako cesty miestnej komunikácie alebo miestne chodníky, lebo fajn, ten starosta si to dá opraviť a má politické body. Ale najväčším problémom sú MRK, najväčším problémom sú nevhodné bývanie, najväčším problémom je zamestnávanie tých ťažšie zamestnateľných ľudí a najväčším problémom je vzdelávanie naozaj, aby každé jedno dieťa, aj keď vyrastá v zlých podmienkach alebo horších, mohlo navštevovať tú materskú škôlku a tú predprimárne vzdelávania malo také, aby bolo na rovnakej štartovacej čiary potom v základnej škole. Takže, tu treba naozaj držať tú líniu, že to, čo máme identifikované ako problém, aby sme ho aj prvotne riešili, na to sú peniaze na rozvoj.
P. Paška, predseda NR SR: (2009-02-17):
(Hlasovanie.) 138 prítomných, 129 za, 9 sa zdržali. Tento návrh sme schválili.
Figeľ, Ján, podpredseda NR SR (2015-09-18):
Ďakujem pekne. Otváram všeobecnú rozpravu. Písomne som nedostal žiadnu prihlášku. Nech sa páči, hlási sa niekto do rozpravy ústne? Detto, takisto nie. Takže vyhlasujem všeobecnú rozpravu za skončenú a prerušujem rokovanie o tomto bode programu. Ďalším bodom je prvé čítanie o vládnom návrhu zákona, ktorým sa mení a dopĺňa zákon č. 371/2014 Z. z. o riešení krízových situácií na finančnom trhu a o zmene a doplnení niektorých zákonov v znení zákona č. 39/2015 Z. z. a ktorým sa menia a dopĺňajú niektoré zákony . Tento vládny návrh zákona je uvedený ako tlač 1729 a rozhodnutie na prerokovanie vo výboroch je v rozhodnutí pod č. 1711. Pán podpredseda vlády, nech sa páči, uveďte návrh.
Hrnčiar, Andrej, podpredseda NR SR (2018-03-26):
Pán poslanec Poliačik.
Remišová, Veronika, poslankyňa NR SR (2019-06-25):
Tlač 1477 a 1478.
Hrnko, Anton, poslanec NR SR (2016-09-13):
Vážený pán predseda, vážené panie poslankyne, vážení páni poslanci, vážení prítomní. V súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákona, tlač 212. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Vážené panie poslankyne, páni poslanci, ideme rokovať o návrhu zákona, ktorý je asi spoločensky veľmi citlivý. A treba povedať, že od vynájdenia bicykla niekedy v druhej polovici 19. storočia až po určitý čas bicykel najmä v obciach na rovine, ako je, sú obce, z ktorých pochádza aj pán poslanec Gál, bol hlavný dopravný prostriedok, ktorý domácich privádzal do pohostinstiev a slúžil im pri návrate buď na odvoz, alebo ako opora, ktorá ich, dala im možnosť prísť domov. Avšak musíme konštatovať, že od tých čias sa hodne zmenilo. Už nechodia po našich cestách konské povozy, ani sem-tam nejaké auto, ale naša dopravná infraštruktúra veľmi, veľmi vzrástla a kolízií medzi cyklistami a motorovými vozidlami sú na vzostupnom trende. To je taký ten závažný moment, ktorý musíme pri takomto zákone veľmi zvažovať. Rozprával som sa s odborníkmi. Aj ja som bol na základe svojich znalostí o tom, na čo bicykel slúžil na dedinách, stúpencom toho, že by sa mala táto tolerancia uplatniť, a tvrdil som aj to, že prevažne ten cyklista ohrozuje sám seba. Že zákony by nemali brániť mne, aby som niečo robil, čo môže mi ublížiť, ale by mali brániť to, aby druhí neublížili mne. Policajný prezident i mnohí policajti, ktorí sa k tomu vyjadrovali, boli zásadne proti takémuto návrhu, pretože vidia rôzne háčiky. A najmä ten háčik, ktorý je na Slovensku závažný, a to je ten, že naši ľudia často nevedia a nepoznajú mieru,. A keď je dovolené 0,5, prečo nie 1? A keď je 1, prečo nie 3? Takže toto je veľmi dôležitá vec, ktorú si musíme uvedomiť, keď budeme hlasovať o návrhu tohto zákona. Samozrejme je na vašom zvážení a na vašom uvážení, ako sa k danému návrhu postavíte. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre zdravotníctvo a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby výbory predmetný návrh prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predseda, otvorte všeobecnú rozpravu.
Přidal, Alojz, poslanec NR SR (2013-09-24):
V rozprave vystúpil pán poslanec Zajac. Nepodal žiadny pozmeňujúci ani doplňujúci návrh. Prosím, pani podpredsedníčka, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hrnčiar, Andrej, podpredseda NR SR (2017-04-06):
Nech sa páči, pani poslankyňa Grausová.
Laurenčík, Milan, podpredseda NR SR (2022-03-22):
Pán poslanec Eduard Kočiš, nech sa páči.
Laššáková, Jana, podpredsedníčka NR SR (2014-03-18):
Nech sa páči, pán poslanec Fronc, ktorý je prihlásený do rozpravy, máte slovo.
Blaha, Ľuboš, podpredseda NR SR (2024-01-09):
Pani poslankyňa Viera Kalmárová.
Simon, Zsolt, minister pôdohospodárstva a rozvoja vidieka SR (2011-12-08):
Ďakujem pekne. Dochádza k poklesu drevnej hmoty a tým pádom od 1. januára budúceho roku hlavne v regiónoch severného Slovenska je ohrozených viac ako 2000 pracovných príležitostí na tých malých pílach. Táto snaha sleduje cieľ vyriešiť aj ekonomickú situáciu štátneho podniku, aby mohol naplniť ten povinný odvod, ktorý ste včera v Národnej rade odsúhlasili, ale taktiež, aby sme mohli nasýtiť regionálny trh pre tých malých, drevospracujúce firmičky, ktoré zamestnávajú asi dvetisíc pracovníkov, na to, aby v januári, vo februári budúceho roku nezanikli. Takže toto sú skutočné záujmy, ktoré viedli vládu Slovenskej republiky k tomu, aby tento návrh predložila do Národnej rady aj v skrátenom konaní po tom, čo s takýmto konaním vyjadril súhlas aj prezident Slovenskej republiky. Ďakujem.
Kollár, Boris, predseda NR SR (2021-10-20):
Pán poslanec, prepáčte, ale o tomto takisto nebudem dávať hlasovať.
Lengvarský, Vladimír, minister zdravotníctva SR (2021-12-09):
Dobrý deň. Vážený pán predsedajúci, vážený pán poslanec, skúsim na tieto otázky odpovedať jednoduchým spôsobom. Verejne sme vyhlásili, že vláda neuvažuje zatiaľ o povinnom očkovaní, ale vzhľadom k situácii, ktorá je, a k rôznym nepravdivým informáciám, keď to poviem slušne, ktoré sa tu šíria, bohužiaľ, zásluhou ľudí, ktorí tomu nerozumejú alebo nechcú rozumieť, tak musím už o tom uvažovať. Druhá. V paragrafovom znení nie je pripravené nič. Krátka odpoveď. A tretie, znamená to, že odstúpite z funkcie – nie. Ďakujem pekne. (Smiech v sále a potlesk.)
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 138 poslancov, za 87, proti 11, zdržalo sa 40. Konštatujem, že sme tento návrh schválili. Ďalej prosím povereného člena výboru pre hospodárske záležitosti poslanca Petra Vonsa, aby uviedol hlasovanie v prvom čítaní o vládnom návrhu zákona o verejnej osobnej doprave. Je to tlač 1587, bod 20 schváleného programu. Nech sa páči, pán poslanec, máte slovo. (Hlasovanie o vládnom návrhu zákona o verejnej osobnej doprave a o zmene a doplnení niektorých zákonov , tlač 1587.)
Saloň, Marián, poslanec NR SR (2021-10-06):
Erik, presne si pomenoval, že aký je úmysel tohto zákona, aký je zámer, čo majú v pláne robiť. A nielen odporúčania komisie to boli, ale veď to bol aj krik opozície v tých časoch, že zákon treba zmeniť, pretože sa dal menovať a odvolávať veľmi jednoduchým spôsobom, a treba štátnu správu zastabilizovať nejakým spôsobom, tak sa prijímal tento zákon. Veď keď sa vrátime do histórie, tak ešte aj vedúcich odborov na ministerstvách sa dalo menovať a odvolávať cez vládu. A to bolo terčom kritiky, že sú to politické nominácie. A ak si ja dobre pamätám, tak pri zostavovaní vlády bolo vyhlásené to, že politické nominácie sa zastavia na úrovni prednostov okresných úradov, že nižšie sa nepôjde. Ale vy idete do úplného extrému. A čo sa týka ešte toho spomínaného zákona o Policajnom zbore, no tam bude ešte ďalší problém, lebo o to zrušenie tohto § 35 ods. 2 bolo aj pod tlakom rozhodnutí súdov, pretože policajti začali vyhrávať súdy a muselo sa ich prijímať do Policajného zboru a doplácať sa im tie platové náležitosti, ktoré vlastne im boli spôsobené tým odvolaním bez udania akéhokoľvek dôvodu. Takže, takže tam nám hrozí ďalšie riziko, čo sa týka aj toho § 35 ods. 2. No a, samozrejme, je to fakt, že, len slušne nazvané, je to obyčajný prílepok. Takže ja verím, že minimálne legislatívci v prezidentskom paláci si to všimnú a tento zákon vrátia naspäť.
Kamenický, Ladislav, poslanec NR SR (2017-12-13):
Teraz budeme hlasovať o jednotlivých pozmeňujúcich návrhoch podaných v rozprave. Ako prvá podala pozmeňujúci návrh pani poslankyňa Anna Zemanová. Dajte, prosím, hlasovať o tomto pozmeňujúcom návrhu.
Tóth, Tibor, poslanec NR SR (2010-12-08):
Vážený pán predsedajúci, k predmetnému návrhu zákona o majetku vyšších územných celkov č. 446/2001 Z. z. tlač 120. V rozprave nevystúpil nikto. Navrhujem hlasovať o bodoch zo spoločnej správy nasledovne. Spoločne o bodoch 1, 2, 3, 4, 6, 7, 9, 10, 11 s odporučením gestorského výboru schváliť.
P. Paška, predseda NR SR: (2007-01-30):
Nech sa páči, pán podpredseda vlády.
Paška, Pavol, predseda NR SR (2012-10-17):
Chcete reagovať? Pán poslanec, nech sa páči.
P. Minárik, poslanec: (2003-09-09):
Ďakujem pekne.
Drábiková, Lucia, poslankyňa NR SR (2020-11-26):
Vážený pán predsedajúci, vážené pani poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov (tlač 274). Národná rada Slovenskej republiky uznesením č. 339 zo 21. októbra 2020 pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci, určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný vládny návrh zákona (tlač 274) prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky pod bodom III tejto spoločnej správy vyplýva 8 pozmeňujúcich návrhov. Gestorský výbor odporúča hlasovať o návrhoch 1 až 8 v IV. časti tejto spoločnej správy spoločne so stanoviskom gestorského výboru schváliť. Gestorský výbor odporúča návrh zákona schváliť v znení schválených pozmeňujúcich a doplňujúcich návrhov. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 77 z 24. novembra 2020. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
Beblavý, Miroslav, poslanec NR SR (2013-05-22):
Ďakujem pekne, pani predsedajúca. Myslím si, že, a ďakujem všetkým kolegom za príspevky kritické, aj menej kritické, musím však povedať, že nič, čo v tých príspevkoch zaznelo, nezmenilo ten základný pohľad, ktorý som sa snažil prezentovať, že správa, ktorá mala obsahovať konkrétne kroky na rozvoj nášho školstva, je nezáväzná, v mnohom nekonkrétna. V tom, v čom je konkrétna, je finančne nekrytá a často v rozpore s doterajšími krokmi, respektíve obsahujúca zlé kroky. To bola moja základná kritika. A obávam sa, že nič z toho, čo zaznelo, nič z toho nevyvrátilo. Dovoľte mi možno len konkrétne ešte dodať, že centrá voľného času, pani kolegyňa, naozaj hájiť neobhájiteľné už dnes ťažko. Už aj vám naklonené médiá píšu titulky typu „Centrá voľného času zráža nový zákon na kolená“. Priznám sa, že radšej to opravte, už to nebráňte. Ďakujem.
P. Paška, predseda NR SR: (2008-11-26):
(Hlasovanie.) 138 prítomných, 78 za, 32 proti, 23 sa zdržalo, 5 nehlasovali. Máte súhlas, pán spravodajca.
Jurinová, Erika, podpredsedníčka NR SR (2012-12-11):
Pán poslanec Štefanec.
Viskupič, Jozef, poslanec NR SR (2016-06-21):
Podľa mňa parlamentné plénum trpí dvomi zásadnými a takými boliestkami. A prvé je, že mali by sme sa konečne naučiť klásť správne otázky. A tá správna otázka v tomto prípade znie, čo my ako poslanci tohto pléna de facto môžme. Môžme predkladať zákony, môžme sa rozprávať o zákonoch, ktoré predkladá vláda, môžme ich kritizovať a predkladať zmeny. Prax ukázala, že či tie zmeny predložíme, alebo predložíme svoje vlastné legislatívne zámery, de facto skončia takmer vždy so železnou pravdepodobnosťou v koši. Ďalšia vec je, že akým spôsobom teda naplniť úlohu, kontrolnú úlohu, ktorá nám ako poslancom vyplýva z mandátu, a to je, aby sme mohli tie správne otázky jednak definovať a jednak ich naozaj klásť. A to ste pomenovali veľmi presne. Preto som hovoril o tom, že keď chceme zdvihnúť úroveň výkonu poslaneckého mandátu, mali by sme mať právo tieto otázky klásť vo vlastnom mene. A tu sa stretávame s tým iným vesmírom. To, čo hovorila pani poslankyňa Vaľová, je iný vesmír. Znamená to, že ona je naučená jednať v kolektíve. My chceme náš mandát realizovať na základe podnetu občanov a na základe tohoto podnetu aj reálne konať, aby sa nás ľudia, ak sa nás opýtajú, čo ste urobili, tak aby sme mohli dať odpočet, že sme tento a tento problém takto a takto sa snažili riešiť. Ak nám to zabráni výbor svojím väčšinovým rozhodnutím, tak môžeme len odkázať, vládna väčšina nemala vôľu.
Hrnčiar, Andrej, podpredseda NR SR (2016-04-27):
Ďakujem. Otváram možnosť nahlásiť sa do rozpravy ústne. Končím možnosť nahlásiť sa do rozpravy ústne. Do rozpravy sa prihlásil pán poslanec Číž. Nech sa páči.
S. Kahanec, poslanec: (2010-01-29):
Druhá vec, čo sa tu spomínalo, riešime tu odškodnenia mnohých ľudí, ktorí sa dostali do nešťastí. A tí ľudia prežili také nešťastie, že to skončilo oveľa horšie, ako skončil tento prípad, ktorý sa našťastie neskončil tragédiou. Odškodňovali sme ľudí v Novákoch, odškodňovali sme iné nešťastia a všade bolo umožnené povedať, koľko tí pozostalí dostanú. Teraz, keď sa jedná o poškodenie v rámci tejto veci, v rámci občana, do ktorého batožiny sa náhodným spôsobom dostala vzorka výbušniny, ktorá bola daná medzi batožiny, a zrazu mala cestu až do írskeho Dublinu, tak teraz už nemôže pán minister povedať, že ako ho odškodňujeme. Je to z verejných zdrojov, presne tak, ako to povedal môj kolega. Takže u vás pri vašich kauzách platí: najprv zatĺkanie, potom zľahčovanie situácie, potom hľadanie vinníka, no a už keď máte toho psa, tak vlastne vinník je jasný a odmena nezúčastneným. Ďakujem pekne.
Zmajkovičová, Renáta, podpredsedníčka NR SR (2012-08-07):
Pán poslanec reagujte na...
Kaník, Ľudovít, poslanec NR SR (2010-09-08):
Pán poslanec Maďarič krásne zakončil to, čo predseda SMER-u pán Fico začal, to všetko vlastne sa deje v jednom a tom istom duchu. Celá politika, ktorá je takýmito vystúpeniami vlastne nesená, je politika v duchu: „Robme cirkus, robme teátro, aby sme zakryli to, čo sme tu narobili.“ Pán Matovič to veľmi presne, mi to zobral z úst. Celé toto všetko slúži na jednu jedinú vec, všetky tie reči dokonca o Svätoplukovi, veď tu neodvolávame Svätopluka, ale Sulíka, slúžia na jednu jedinú vec (potlesk), zakryť tu katastrofálny výkon politiky, ktorý SMER robil štyri roky. Ja som si tu otvoril len tak stránku ukradli.sk a na prvej stránke tu vidím, keď sa tu hovorilo o 7 miliónoch za referendum, hneď nástenkový tender 350 mil., dotácie pre sociálne podniky 340 mil., tender na elektronické mýto 6 mld., súdny spor v kauze TIPOS 483 mld., predaj kvót CO2 dve miliardy. Toto je to, čo vy potrebujete zakryť! Dymová clona len na to, aby ľudia, médiá, všetci sa zaoberali takýmito hlúposťami, ktoré ste tu odprezentovali, a aby nevnímali to, čo naozaj túto krajinu buď posúva späť, alebo ju vracia dozadu. Vy ste ju štyri roky drancovali, štyri roky ste ju vracali dozadu a teraz nám bránite v tom, aby sme to mohli niekam posunúť dopredu, takýmto zdržovaním. Sto dní dať vláde na to, aby mohla rozbehnúť svoju prácu, to vám absolútne nič nehovorí. Keby sa to stalo vám, tak už tu robíte cirkus, že tu nikto si nectí demokraciu. Takže o toto ide. Robiť cirkus a divadlo a len v tom ste boli dobrí, nič iné poriadne robiť neviete. (Potlesk.)
P. Paška, predseda NR SR: (2007-05-11):
Kolegyne, kolegovia, budeme pokračovať prvým čítaním o návrhu poslanca Národnej rady Slovenskej republiky Ivana Štefanca na vydanie zákona, ktorým sa mení zákon č. 595/2003 Z. z. o dani z príjmov v znení neskorších predpisov . Je to tlač 295 a návrh na pridelenie na prerokovanie výborom je v rozhodnutí č. 289. Pán poslanec, nech sa páči, uveďte návrh zákona.
Gajdoš, Peter, minister obrany SR (2018-03-13):
Vážený pán predsedajúci, vážené pani poslankyne, páni poslanci, predkladám vám na prerokovanie návrh zákona... Pardon. (Rečník odišiel od rečníckeho pultu pre podklady k vystúpeniu.) Predkladám vám na prerokovanie vládny návrh zákona, ktorým sa mení a dopĺňa zákon č. 570 o brannej povinnosti a o zmene a doplnení niektorých zákonov v znení neskorších predpisov, ktorým sa dopĺňa zákon č. 549..., č. 569/2005 Z. z. o alternatívnej službe v čase vojny a vojnového stavu v znení neskorších predpisov. Cieľom predkladaného návrhu zákona je precizovať právnu úpravu vojakov v zálohe zaradených do aktívnych záloh v nadväznosti na poznatky získané a z realizácie pravidelného cvičenia aktívnych záloh, ktoré sme mali v roku 2017, najmä zatraktívniť náležitosti vojaka v tejto aktívnej zálohe, ktorý nie je zamestnancom, náhradou príjmov z podnikania za čas pravidelného cvičenia a plnenia úloh Ozbrojených síl Slovenskej republiky. Zamestnávateľovi vojaka v aktívnej zálohe sa navrhuje taktiež refundovať náklady spojené s platením poistného za zamestnávateľa na sociálne poistenie a na verejné zdravotnícke poistenie. Presunie sa zaraďovanie taktiež do aktívnych záloh tak, aby do aktívnych záloh mohol byť zaradený aj vojak v zálohe, ktorý dosiahol vojenskú hodnosť najviac o jeden stupeň nižšiu alebo o dva stupne vyššiu, než aká sa vyžaduje na výkon tejto funkcie, do ktorej má byť zaradený. V nadväznosti aj na zákon o e-Governmente sa tiež upravujú rozhodnutia a úkony vykonávané výlučne v listinnej podobe. V tejto súvislosti sa upravuje aj zákon č. 569, spomínaný, z roku 2005 o alternatívnej službe v čase vojny a vojnového stavu v znení neskorších predpisov. S pripomienkami k vládnemu návrhu zákona, ktoré sú uvedené v spoločnej správe výborov, súhlasíme. Vážený pán predsedajúci, vážené pani poslankyne, páni poslanci, dovolím si požiadať o schválenie predloženého návrhu zákona. Ďakujem.
Jurinová, Erika, podpredsedníčka NR SR (2015-06-19):
Vyhlasujem všeobecnú rozpravu za skončenú. Pán navrhovateľ, chcete ešte záverečné slovo? Nech sa páči.
P. Paška, predseda NR SR: (2007-10-23):
(Hlasovanie). 137 prítomných, 79 za, 33 proti, 22 sa zdržalo, 3 nehlasovali. Konštatujem, že  sme   schválili   vládny    návrh novely zákona č. 216/1995 Z. z. o Komore geodetov a kartografov . Tým sme odhlasovali všetky prerokované body. Pán predseda výboru pre zdravotníctvo Novotný, nech sa páči.
Pellegrini, Peter, predseda NR SR (2023-11-22):
Pán poslanec, nie som si istý, či máte z réžie zapnutý mikrofón, takže poprosím ešte raz.
Lipšic, Daniel, poslanec NR SR (2016-09-09):
Ja vás, pán predsedajúci, z ničoho neobviňujem, ja len hovorím, že technici premenili procedurálne na... A to sa dá ľahko overifikovať, či hovorím, alebo nehovorím pravdu. (Reakcia z pléna.) Sa to dá veľmi ľahko verifikovať. Ak tam má pamäťový záznam, nie je problém. Prečo tuná vykrikujete? Chcete aj vy nájsť pravdu v tejto veci, alebo nie? Tak nebuďte nervózni. Dá sa veľmi ľahko nájsť. Ja nehovorím, že je to chyba predsedajúceho Bugára. Ja hovorím, že mali procedurálne návrhy, sme ich všetci videli, a boli technikom prepnuté na, na prihláške do rozpravy ako prvé. To je problém. (Reakcie z pléna.) Takže tak. Takže by som vás poprosil, aby ste sa láskavo ukľudnili. Čo... (Reakcie z pléna. Rečník sa odmlčal a obrátil sa k predsedajúcemu.  Prerušenie vystúpenia predsedajúcim.)
Matečná, Gabriela, ministerka pôdohospodárstva a rozvoja vidieka Slovenskej republiky poverená riadením Ministerstva školstva, vedy, výskumu a športu Slovenskej republiky (2017-09-06):
Ďakujem veľmi pekne. Takže som tu opäť s takou, by som povedala, progresívnou novelou zákona 504 o nájme, ja to poviem skrátenejšie. Takže, vážený pán predsedajúci, pani poslankyne a páni poslanci, cieľom predloženého návrhu zákona je posilniť stabilitu podnikateľského prostredia, pričom sa však reaguje aj na podnety malých a stredných podnikateľov, ktorí majú záujem podnikať v poľnohospodárstve. Keďže základnou prekážkou podnikania v poľnohospodárstve pre začínajúcich agropodnikateľov je nedostatok disponibilnej pôdy, predložený návrh vytvára lepšie podmienky pre prenájom poľnohospodárskej pôdy takýmto začínajúcim agropodnikateľom. Návrh zákona jednoznačnejšie definuje pozemok, ktorý sa považuje za pozemok slúžiaci na poľnohospodárske účely, vypúšťa úpravu automatickej obnovy nájomného vzťahu, upravuje procesné ustanovenia týkajúce sa vzniku podnájomných vzťahov, ako aj ustanovenia v súvislosti s uplatňovaním práva prednostného nájmu. Zároveň presnejšie špecifikuje povinnosti nájomcu viesť evidenciu pozemkov, ktoré vlastní, má prenajaté, resp. na ktorých hospodári, ako aj povinnosť viesť a uchovávať evidenciu o dohodnutom a zaplatenom nájomnom. Zmyslom toho je, že z týchto údajov bude príslušný orgán, to znamená odbor pozemkový a lesný, vypočítavať a zverejňovať obvyklú výšku nájomného v príslušných katastrálnych územiach, čo považujem za významný nástroj tak ochrany vlastníkov, prenajímateľov, ako aj poľnohospodárov, nájomcov pred špekulatívnymi výkyvmi nájomného, či už smerom dole, alebo hore. Návrh zákona bol predmetom širokej diskusie v profesných samosprávnych organizáciách, ktoré združujú poľnohospodárov a napriek tomu, že veľa rozporov bolo vysvetlených a odstránených, návrh sa predkladá v znení, ktoré nekorešponduje s predstavami a záujmami samosprávnych organizácií združujúcich a zastupujúcich veľkých poľnohospodárov, ktorí doteraz majú prostredníctvom automatickej obnovy nájomných vzťahov takmer monopolné postavenie v užívaní pôdy, čo bráni cieľom ministerstva zabezpečiť prístup mladých a malých farmárov k pôde. Ako predkladatelia sa však domnievame, že dostatočným nástrojom stability poľnohospodárskeho prostredia pre tieto podniky bude právo prednostného nájmu, ktoré predloženým návrhom zdokonaľujeme. Som si vedomá toho, že tieto problémy budú predmetom diskusie i na pôde Národnej rady Slovenskej republiky. Sme pripravení ďalej vysvetľovať svoje pozície a som presvedčená, že návrh získa vašu podporu, a to aj s prihliadnutím na to, že ho podporujú všetky organizácie malých, mladých poľnohospodárov. Vážený pán predsedajúci, panie poslankyne, páni poslanci, vzhľadom na vyššie uvedené dovoľujem si vás požiadať o prerokovanie predloženého návrhu a jeho posunutie do druhého čítania. Ďakujem veľmi pekne.
Paška, Pavol, predseda NR SR (2012-09-11):
Hlasujeme. (Hlasovanie.) 145 prítomných, 44 za, 82 proti, 18 sa zdržalo, 1 nehlasoval. Návrh sme neschválili.
P. Paška, predseda NR SR: (2008-04-01):
(Hlasovanie.) 139 prítomných, 78 za, 61 sa zdržalo. Konštatujem, že sme schválili vládny návrh novely zákona č. 124/2006 Z. z. o bezpečnosti a ochrane zdravia pri práci. Pán poslanec Devínsky bude uvádzať hlasovanie v prvom čítaní o vládnom návrhu zákona, ktorým sa mení a dopĺňa zákon č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a o zmene a doplnení niektorých zákonov . Je to tlač 549. Nech sa páči, pán spravodajca.
Mihál, Jozef, poslanec NR SR (2013-02-12):
Ďakujem. Pán poslanec Kuffa, ste z regiónov, kde problém, ktorý chce riešiť pán Kaník, je absolútne vypuklý, a preto sa čudujem, že ste vystúpili takým razantným spôsobom proti tomuto návrhu. A ďalej sa čudujem aj preto, lebo neviem, či vy si to vlastne sám uvedomujete, ale takýmito vystúpeniami, nielen vaším, aj s ďalšími vašimi kolegami z OĽaNO, zužujete manévrovací priestor vášmu splnomocnencovi pánovi Pollákovi, ktorého úlohou je pripraviť tzv. rómsku reformu, a sám som zvedavý, ako pán Pollák vyrieši problém kriminality maloletých rómskych detí. Sám som na to zvedavý. A som zvedavý na vašu osobnú integritu, keď pán Pollák v spolupráci s pánom ministrom Kaliňákom predstaví riešenia, ktoré budú represívneho charakteru, či už tie pokuty alebo tie nútené práce, ako hovoríte, budú možno trošku modifikované oproti tomu, čo tu dnes zaznieva, alebo či to možno bude doslova a dopísmena skopírované z návrhu pána poslanca Kaníka. Skutočne som potom zvedavý, akým spôsobom budete vystupovať v rozprave a biť sa za pána Polláka, vášho poslanca, kolegu a zároveň splnomocnenca, ktorého úlohou je tento obrovský problém pozitívnym spôsobom na prospech ľudí Slovenska vyriešiť.
Mikloško, Jozef, poslanec NR SR (2014-09-11):
Bol som až tretí, takže nejako som rýchlo skočil na prvé miesto. Troška vážne, troška veselo, ja Otta Brixa uznávam a bude môj kamarát, aj bol, čiže v tomto smere mu nič nezazlievam, ale je to naozaj určitý administratívny amaterizmus, štábna kultúra nulová. Paľo Rychetský, môj kolega z federálnej vlády, podpredseda vlády pre legislatívu a dlhoročný predseda Ústavného súdu Česka, možno ešte aj teraz je ním, mi na to povedal: „Toto je na vyhadzov.“ Za takúto administratívnu chybu naozaj by som niekoho vyhodil, ktorý toto nezúradoval, nevšimol si a pustil to takto. Je trápne, že sa do tohto zabŕdame, ale fakt, že to je niečo extraordinárne. K téme, dnes som položil otázku pánovi ministrovi spravodlivosti, a mi aj písomne odpovie, už sme sa dohodli. Zaujíma ma, či pán Slovinský tiež žaloval štát, že nemá plat taký ako sudca Špeciálneho súdu. To by ma trocha zaujímalo. A samozrejme, tie znalosti, no, internet (e-mail, www), to aj môj šesťročný vnúčik vie. A teda vie rusky a pasívne anglicky, mohol by aj inak iný jazyk vedieť, keď ide na takúto vysokú funkciu, ale toto je už troška impertinentné. Tú otázku, že či požiadal štát o to, a svojho kamaráta sudcu, aby mu to odsúhlasil, aby mal dostať plat taký, aký má Ústavný súd, to ma dosť zaujíma. Ďakujem pekne.
Bugár, Béla, podpredseda NR SR (2016-09-22):
Ďakujem pekne. Otváram rozpravu. Písomnú prihlášku som dostal za klub SME RODINA, pán poslanec Boris Kollár, nech sa páči, máte slovo. (Reakcia z pléna.) Ale ako prvý sa hlási, samozrejme, pán navrhovateľ, tak skúste sa dohodnúť, kto je silnejší. (Reakcia z pléna.) Takže nech sa páči. (Povedané so smiechom.) Dobre.
Žiga, Peter, podpredseda NR SR (2024-10-23):
Prosím, prezentujme sa a hlasujme. (Hlasovanie.) 140 prítomných, 119 za, 11 proti, 10 sa zdržalo. Konštatujem, že sme schválili vládny návrh novely zákona o minimálnej mzde. (Potlesk.) Teraz pristúpime, teraz prosím spoločnú spravodajkyňu z výboru pre sociálne veci pani poslankyňu Janu Vaľovú, aby uvádzala hlasovanie v druhom čítaní o vládnom návrhu zákona, ktorým sa mení a dopĺňa zákon č. 283/2002 o cestovných náhradách. Máme to uvedené ako tlač 409, bod 4 schváleného programu. Nech sa páči, pani spravodajkyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 283/2002 Z. z. o cestovných náhradách v znení neskorších predpisov , tlač 409.)
P. Hrušovský, podpredseda NR SR: (2001-11-29):
(Hlasovanie.) Prítomných je 112 poslancov, za 109, proti 1, zdržali sa 2. Konštatujem, že návrh sme schválili. Otváram rozpravu v rámci tretieho čítania . Pýtam sa vás, páni poslanci, či podľa § 85 zákona o rokovacom poriadku chce niekto z prítomných pánov poslancov využiť možnosť podať pozmeňujúce návrhy. Nie je to tak, preto vyhlasujem rozpravu o tomto bode programu za skončenú. Budeme hlasovať o vrátenom návrhu zákona ako o celku. Prosím, páni poslanci, prezentujme sa a hlasujme. (Hlasovanie.) Prítomných je 116 poslancov, za 107, proti 2, zdržali sa 4, nehlasovali 3. Konštatujem, že Národná rada Slovenskej republiky po opätovnom prerokovaní schválila zákon, ktorým sa mení a dopĺňa zákon Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky. Ďalším bodom programu je hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky číslo 387/1996 Z. z. o zamestnanosti v znení neskorších predpisov , ktorý prerokúvame ako tlač 1176. Prosím teraz, aby z poverenia gestorského výboru pán poslanec Rusnák uvádzal jednotlivé návrhy na hlasovanie, tak ako sú uvedené v spoločnej správe. Pán poslanec Rusnák.
Laurenčík, Milan, podpredseda NR SR (2022-04-28):
Ďakujem. Doplňujúcu otázku pán poslanec nemá, takže pokračujeme otázkou č. 9, ktorá je od poslanca Jozefa Pročka, už bola zodpovedaná. Otázka č. 10 je od poslanca Andreja Medveckého, ktorého v sále nevidím. Je tu pán poslanec Medvecký? Nie je. Takže nebude položená. Otázka č. 11 je opäť od pána poslanca Jozefa Pročka, už bola zodpovedaná, takisto ako aj otázka č. 12, takže nasleduje otázka č. 13, od pána poslanca Viliama Zahorčáka. Je v sále. Je smerovaná na ministra životného prostredia Slovenskej republiky Jána Budaja a znie: „Čo robí, resp. čo doteraz urobilo ministerstvo životného prostredia pre odstránenie stavu znečisťovania rieky Slaná presakovaním kalov z baní?“ Pán minister, nech sa páči, máte päť minút na odpoveď.
Zmajkovičová, Renáta, podpredsedníčka NR SR (2013-09-17):
Pán poslanec Galko.
Baláž, Radoslav, poslanec NR SR (2018-10-24):
Ďakujem za slovo, pán predsedajúci. Prosím, aby ste dali hlasovať o tom, že Národná rada sa uzniesla prerokovať uvedený návrh zákona v druhom čítaní.
T. Cabaj, podpredseda NR SR: (2009-06-25):
Teraz dávam priestor, aby sa prihlásili panie poslankyne a páni poslanci do rozpravy ústne. Takže registrujem, že do rozpravy sa hlásia pani poslankyňa Klára Sárközy, Dušan Jarjabek, László Nagy, Jozef Rydlo, Anna Szögedi, Pavol Minárik, Ján Senko, pán predseda klubu Gyula Bárdos. Všetko? Končím možnosť prihlásiť sa do rozpravy. Slovo má pani poslankyňa Klára Sárközy. Pripraví sa pán poslanec Dušan Jarjabek.
Kollár, Boris, predseda NR SR (2022-09-27):
Ďakujem pekne. Na záznam. Stále sa potvrdzuje to, že už tie prístroje doslúžili a začínajú byť nepresné. Ďalej, pán poslanec Vetrák.
Paška, Pavol, predseda NR SR (2014-11-10):
Pán poslanec Poliačik.
Danko, Andrej, predseda NR SR (2017-12-06):
Ďakujem. Na vystúpenie pána poslanca žiadne faktické. Pán poslanec Baláž.
Kiššová, Jana, poslankyňa NR SR (2011-07-11):
Ďakujem pekne za slovo. V mojej faktickej budem asi reagovať len na to, čo bolo naozaj vecné. Otázka od pána Jarjabka, či som bola na strane zamestnanca alebo zamestnávateľa. Áno, bola som aj na jednej strane, aj na druhej, konkrétne asi približne štrnásť rokov na strane zamestnanca a približne dva roky na strane zamestnávateľa. Čiže vyskúšala som si obidve pozície. Pán kolega Jasaň, nevidela som nič konkrétne vo vašej poznámke. Akurát ste spomenuli, že neviem nič o živote. No budem to považovať za kompliment, to asi znamená, že ma toho ešte strašne veľa čaká. A veľmi sa na to teším. Pán Goga, naozaj tu som nezachytila nič konkrétne. Pán Ondruš, vy ste hovorili o tom, aká má byť flexibilita a že by nemala byť na úkor istoty. To si, samozrejme, myslím aj ja. A tu je práve ten rozdiel, kde to inak vidíte vy a vidíme my, opozícia, koalícia, ľavica, pravica, akokoľvek to polarizujeme. Jednoducho existuje nejaká absolútna istota, čo si možno pamätáme z čias komunizmu, a možno nejaká absolútna neistota. To je ten druhý pól toho a niekde v strede by to malo byť. A na tom, kde konkrétne by to malo byť, sa naozaj asi nezhodneme. Pani poslankyňa Tomanová, to je presne to isté, čo som hovorila v svojej rozprave. Vy tvrdíte, že Zákonník práce je kódex, ktorý má predovšetkým ochraňovať zamestnanca, no ja si to nemyslím, ja si naozaj myslím, že má vyvážene upravovať vzťahy medzi týmito dvomi zmluvnými stranami a nielen jednostranne chrániť tú jednu z týchto dvoch strán. Ďakujem pekne.
Suchánek, Alan, poslanec NR SR (2016-06-07):
Ďakujem za slovo. Leitmotívom pána premiéra bola nenávisť, aj na začiatku aj na konci, ale ja si myslím, že to je úplne pomýlené vo vnímaní reality. Na tejto schôdzi vôbec nejde o nenávisť, ale len o odmietanie porušovania zákonov a dobrých mravov. Je to odmietanie netransparentného správania a spravovania veci verejných. Pána premiéra chcem upozorniť, že my tu dnes nie sme preto, aby sme hodnotili ministra vnútra pohľadom požiarov, povodní a nejakých iných aktivít. Dneska schôdza dnešná bola zvolaná pre jeden jediný dôvod, pre jeden jediný prípad, a to je práve úloha opozície, aby keď niečo nie je celkom v poriadku, tak sa to objasnilo, či je to v poriadku alebo nie. Ja si osobne myslím, že aj minister aj premiér by mali privítať, že majú možnosť ukázať, že opozícia sa mýli. A ešte chcem povedať, že v slušných krajinách, pán premiér povedal, že neexistujú dôkazy. To je práve to, čo treba ukázať, tak existujú alebo neexistujú? V slušných krajinách keď je len podozrenie také ako na Slovensku, tak minister odstupuje a odstupuje aj preto, aby deklaroval, že nebude ovplyvňovať vyšetrovanie takéhoto prípadu. Ďakujem. (Potlesk.)
Valocký, Jozef, poslanec NR SR (2023-05-10):
Ďakujem pekne. Pán poslanec, keďže budú, bude rozprava a bude k tomuto zákonu veľa hovorené, súhlasím s tým, čo povedal pán poslanec Suja, zver je štátna. Štát určuje poľovnému revíru, koľko zveri má odstreliť, aby ju reguloval. Tak to je presne ako voda. Voda je štátna a kto má platiť teda, kto má platiť škody? Ten, to poľovné združenie? Druhá vec. Čo je to, pán poslanec, každých päť rokov preukázať, že poľovník je spôsobilý ovládať zbraň? Čo to konkrétne je? To ste nepovedali, hej? A posledná otá... alebo predposledná otázka, pán poslanec, čo vás viedlo podať tento zákon na konci volebného obdobia? Za tri roky ste... jak to mám slušne povedať? Za tri roky ste zdevastovali túto krajinu celú a na konci ešte idete devastovať aj poľovníctvo. Teraz ďalej sa vás opýtam, tie pozemky, o ktorých hovoríte, že napríklad tam má urbariát pozemky a že ho musíte zobrať minimálne dvoch, štyroch, šiestich podľa tých, podľa tej výmery do poľovného združenia. Ale poľovné združenie predsa tomu užívateľovi pozemkov platí. To znamená, že mu nebude potom platiť? Alebo tí, ktorí prídu do toho, do toho poľovného revíru od tých pozemkoch, o ktorých hovoríte, sa budú aj zúčastňovať platby toho revíru? Lebo však to máte, 15-, 18-, 20-tisíc ročne sa platí za tento revír. Takže toto sú také návrhy, by som povedal, zdochýnajúceho koňa na konci volebného obdobia. Ďakujem.
Bugár, Béla, podpredseda NR SR (2010-11-30):
Nech sa páči, prezentujme sa a hlasujme o tomto procedurálnom návrhu vrátiť návrh zákona na opätovné prerokovanie. (Hlasovanie.) Prítomných 142, za hlasovalo 60 poslancov, proti 71, zdržalo sa 10 poslancov, nehlasoval 1. Konštatujem, že procedurálny návrh nebol schválený. Nech sa páči.
Hrušovský, Pavol, podpredseda NR SR (2011-06-01):
Ďakujem pánovi spoločnému spravodajcovi. Panie poslankyne, páni poslanci, otváram rozpravu o tomto bode programu. Do rozpravy som nedostal žiadne písomné prihlášky. Ústne? Dávam možnosť sa teraz prihlásiť. Túto možnosť nevyužíva žiaden z prítomných pánovi poslancov. Preto prerušujem rokovanie o tomto bode programu. A poprosím pánov poslancov, aby sa dostavili do rokovacej sály. Pristúpime teraz k hlasovaniu o bodoch, ktoré sme prerokovali na dnešnom dopoludňajšom a odpoludňajšom rokovaní Národnej rady Slovenskej republiky. Poprosím vás, páni poslanci, o účasť na hlasovaní. (Prerušené rokovanie.)
Glenda, Tibor, poslanec NR SR (2012-10-26):
Pán predseda, dajte hlasovať o bodoch zo spoločnej správy 15, 26 a 34 s odporúčaním gestorského výboru schváliť.
Grendel, Gábor, podpredseda NR SR (2023-02-08):
Pán poslanec Marek Šefčík.
P. Hrušovský, predseda NR SR: (2004-12-15):
K. Fajnor, poslanec: Ďakujem pekne, pán predseda. Dovoľte, aby som dal procedurálny návrh v takomto znení. Pokiaľ tu nemajú byť členovia vlády, ktorých chcem interpelovať, tak nemám koho interpelovať. Ďakujem.
Bugár, Béla, podpredseda NR SR (2016-11-23):
No, ja si myslím, že bolo naschvál. (Smiech v sále a reakcie z pléna.) Ale ďakujeme za upozornenie. Ak dovolíte, budeme pokračovať prerokovanie návrhu štátneho rozpočtu. Vyhlásim teraz dvojminútovú prestávku, aby, aby tí, ktorí teda majú rôzne iné povinnosti, aby sa mohli vzdialiť, a potom budeme pokračovať. Ďakujem pekne. (Dvojminútová prestávka.) (Po prestávke.)
Kamenický, Ladislav, poslanec NR SR (2021-10-26):
Ďakujem pekne. No veľa ste toho narozprávali, kolegovia, takže veľmi rýchlo telegraficky. Idem od konca. Pán Viskupič, banky zvyšujú poplatky napriek tomu, že ste im zrušili bankový odvod. To si pozrite. Budú mať historicky najväčšie zisky. O čom tu rozprávate? Keď už hovoríte o tom kradnutí, tak musím vám pripomenúť opäť, ja viem, že pánovi Sulíkovi to nebude veľmi príjemné, ale to OLO, Sulík a riaditeľ OLO si kúpil pozemok jedna celá hektáru za štyri, pre svoju spoločnosť Faxcopy, za 46 mil. Po roku to cez dve firmy predali za 86 mil. – 42 miliónov. Vy budete kádrovať SMER? Už vieme, za čo si možno kúpil ten jeho ranč. Toľko. Čo sa týka pána Žiaka. Pán Žiak, zareagujem na to, čo ste povedali. Viete, vy keď si chcete očistiť svoje meno cez pána Sulíka, tak vám gratulujem, tak môžte v tom pokračovať. Pán Lehotský, vy tu rozprávate o reformách. Však si pozrite, aké reformy tu robíte. Jedna horšia ako druhá. Vašej pani milovanej Kolíkovej demonštrujú sudcovia pod oknami. Však sa to nepáči nikomu, tak jak ste to nastavili, je to celé zle. Pán Lengvarský. Tomu utekajú všetci zdravotní pracovníci. Osemsto sestier od začiatku tohto roku. A do konca roku podľa mňa odídu ďalší aj lekári. Čiže ja nebudem hovoriť o daňovo-
-odvodovej reforme pána Matoviča. To nie je žiadna reforma. Vy tu rozprávate o reformách? Však sa spamätajte!
Šimečka, Michal, podpredseda NR SR (2023-12-19):
Ďakujem veľmi pekne. Pani poslankyňa Števulová.
T. Cabaj, podpredseda NR SR: (2010-05-26):
Dovoľte ale jednu poznámku o tom neuznávaní účinkov maďarského zákona, k čomu smeruje ten návrh, ktorý predložil pán poslanec Dzurinda. Môj pohľad je na to taký, ako keby ste si namiesto oblekov hodili tričká, na ktorých budete mať napísané „Neuznávame maďarský zákon“, to bude ten istý efekt. (Reakcie z pléna. Potlesk.) Takže ak dovolíte, pán predseda, toľko moje stanovisko ako spravodajcu. Poprosím, keby sme pristúpili k hlasovaniu.
M. Hort, podpredseda NR SR: (2008-01-31):
Otváram rozpravu o tomto bode programu a pýtam sa, či sa chce niekto prihlásiť do rozpravy. Konštatujem, že nikto. Vyhlasujem rozpravu za skončenú. Prerušujem aj o tomto bode rokovanie s tým, že budeme o ňom hlasovať o 11.00 hodine. Teraz budeme pokračovať druhým a tretím čítaním o návrhu na vyslovenie súhlasu Národnej rady Slovenskej republiky so Zmluvou medzi vládou Slovenskej republiky a vládou Kazašskej republiky o podpore a vzájomnej ochrane investícií . Pán minister, tento návrh vlády, ktorý sme dostali ako tlač 501 a spoločnú správu výborov máme ako tlač 501a, prosím, aby ste v tejto chvíli odôvodnili. Nech sa páči.
Laššáková, Jana, doterajšia podpredsedníčka NR SR (2016-03-23):
Pán poslanec Peter Náhlik.
Abrhan, Pavol, poslanec NR SR (2014-06-03):
Ďakujem pekne. Pán poslanec Fronc, chcel by som poďakovať za vaše vystúpenie a za to, že ste poukázali v tej prvej časti na principiálnosť, s ktorým Kresťanskodemokratické hnutie v oblasti manželstva pristupuje dlhodobo k tejto téme, a preto je zrejmé, že aj v súčasnom návrhu novely ústavy táto časť existuje. V druhej časti ste hovorili o justícii. Chcem doplniť to vaše vyjadrenie, že my vlastne touto novelou ústavy v oblasti justície v troch bodoch napĺňame programové vyhlásenie vlády Ivety Radičovej. Čiže vlastne plníme program, ktorý si časť opozície zapísala do svojho vládneho programu. Ďalej v oblasti previerok, som presvedčený, tak ako vy ste poukázali na to, že je na jednej strane dôležité a že takéto previerky aj v iných profesiách bývajú, aby sa preverila spôsobilosť sudcov vzhľadom k zlej dôveryhodnosti justícii na Slovensku. A počúvali sme aj výhrady ostatných opozičných kolegov a musím povedať, že stále v priebehu prípravy tejto novely ústavy sme zakomponovávali nové a nové mechanizmy, aby v čo najmenšej možnej miere mohlo prísť k zneužitiu tohto mechanizmu a k nejakým čistkám. A som presvedčený, že po tých posledných pozmeňujúcich návrhoch, tam, kde túto kompetenciu dostane Súdna rada, kde sudca sa bude môcť odvolať na plénum Ústavného súdu, nie na senát, ale na celé plénum a v záverečnej fáze rozhodne o zbavení funkcie sudcu pán prezident, myslím si, že týchto kontrolných... (Prerušenie vystúpenia časomerom.)
Rajtár, Jozef, poslanec NR SR (2016-05-24):
Áno, ďakujem za slovo. Ako som spomínal aj teda v prejave, tak technický stav nebrzdených vozíkov môžme kontrolovať pri priebežných kontrolách policajných hliadok v teréne, keďže nielenže teda nemajú brzdy, ale tá kontrola si nevyžaduje testovanie v špecializovaných zariadeniach. Jednoducho to, či svietia svetlá, vie skontrolovať aj policajná hliadka veľmi jednoducho, pozrie sa, či svietia, alebo či nesvietia. Takže toto naozaj nie je problém. A ešte musím povedať, že v mnohých krajinách STK, myslím, že aj v Spojených štátoch STK, niečo ako STK nie je. Jednoducho každý človek je zodpovedný sám za to, v akom stave má vozidlo, tak aby bolo pojazdné. No a keď teda túto zodpovednosť zanedbá, tak jednoducho vtedy je postihovaný. Ale je to práve na tom človeku, nie na štáte. A je to teda aj o filozofii, či som za štát, ktorý kontroluje absolútne všetko do posledného detailu, alebo či teda nechávam zodpovednosť na ľuďoch ako takých. Ďakujem za pozornosť.
Sidor, Igor, poslanec NR SR (2010-12-14):
Keďže sme hlasovali o všetkých bodoch spoločnej správy i o pripomienkach z rozpravy a mám splnomocnenie gestorského výboru, odporúčam hlasovať o tom, že prerokúvaný vládny návrh zákona prerokujeme v treťom čítaní ihneď.
Nachtmannová, Oľga, poslankyňa NR SR (2012-05-04):
Pán poslanec Mikloš, myslím si, že by ste si mali sem-tam, keďže ste ekonóm, pozrieť štúdie a vypočuť názory skutočných odborníkov z oblasti ekonómie na Slovensku, či už sú to odborníci z Ekonomického ústavu Slovenskej akadémie vied, vidím, že sa usmievate, a rovnako z Ekonomickej univerzity, ktorí už nemôžu počúvať tézy, ktoré dookola v SDKÚ opakujete ako nejakú mantru, evidentne pod vašou taktovkou typu, že trh všetko vyrieši, štát je zlý vlastník, rovná daň je jedinou zárukou konkurencieschopnosti Slovenska. Títo odborníci už jasne vyvrátili tieto tvrdenia. A vyvrátil to aj vývoj, ktorý zažívame. A hovoria jasne, že Slovensko je konkurencieschopné najmä vďaka kvalifikovaným ľudským zdrojom, vďaka prostrediu, v ktorom fungujú, vďaka tomu, že sú schopné ozaj inovatívne vytvárať veci veľakrát aj pri nedostatočných technológiách. Skutočne, naši ľudia sú zárukou toho, že Slovensko bude prosperovať, bude konkurencieschopné. A neodpustím si zopakovať to, čo niektorí predrečníci hovorili, požiadali ma o to kolegovia z Ekonomickej univerzity. To, čo sa udialo s finančnou správou, tak označujú buď za váš absolútny diletantizmus alebo za účelovosť. Viete, keď sa prechádzalo na euro, toto bolo podstatne viac technologicky náročné. A zvládlo sa to. Lenže ľudia, ktorí za to zodpovedali, dňom i nocou bdeli, testovalo sa. Čo ste urobili vy? Veď ste boli varovaní už v novembri, že to nebude také jednoduché. V januári ste hovorili, že je všetko v poriadku a nakoniec ste zhodili zodpovednosť na človeka, ktorý tam v tom čase už vôbec ani nepôsobil.
Hrnčiar, Andrej, podpredseda NR SR (2017-03-29):
Poprosím vás, poprosím vás, upokojte sa!